**Bærekraft i AlphaSpar**

Vi i AlphaSpar engasjerer oss i de miljømessige utfordringene verden står overfor. Selskapet kan påvirke, både gjennom hvordan vi forvalter kapitalen til våre kunder, og i den daglige driften.

Bærekraftsrisiko defineres som miljømessige, sosiale eller styringsmessige forhold som kan forårsake en vesentlig negativ innvirkning på verdien av investeringen. Alle investeringer påvirker miljøet i større eller mindre grad, både i positiv eller negativ retning. Det gjelder uavhengig om man investerer direkte i enkeltselskaper, aktivt forvaltede fond eller i indeksfond. For at verdien av våre investeringer skal øke over tid og risikoen skal være akseptabel, må den underliggende økonomiske aktiviteten være ansvarlig og bærekraftig*.* Vi integrerer derfor bærekraftsrisiko i alle våre modellporteføljer.

PAI-erklæring (Principal Adverse Impacts) AlphaSpar tar per i dag ikke hensyn til de viktigste negative konsekvensene av investeringsbeslutninger på bærekraftsfaktorer (PAI), jf. SFDR artikkel 4. Begrunnelsen er at våre modellporteføljer ikke er konstruert for dette formålet, og vi har begrenset tilgang på pålitelige data. Vi vurderer løpende hvorvidt dette skal endres.

Vi tar hensyn til negative effekter i våre investeringer i hovedsak gjennom bruk av ekskluderinger. Vi ønsker å følge ekskluderingslisten fra Finansdepartementet utarbeidet for Oljefondet (NBIM). Disse er basert på Norges Bank etiske råd.

AlphaSpar kan påvirke selskaper våre kunder er eier i gjennom direkte kontakt med ledelse eller meglerhus, og ved behov kan vi også bruke vår/våre kunders stemme på generalforsamlinger.

Vår klassifisering av bærekraft: Våre aktivt forvaltede modellporteføljer tar bærekraftsrisiko i betraktning, men har ikke miljømessige eller sosiale egenskaper eller bærekraftige investeringer som mål. De klassifiseres derfor ikke som finansielle produkter etter SFDR artikkel 8 eller 9.

**Integrering av bærekraftsrisiko i investeringsbeslutninger**

Vi har utarbeidet en retningslinje for implementering av bærekraftsrisiko i våre investeringsbeslutninger for våre modellporteføljer. Retningslinjen skal sikre at bærekraftsrisiko blir vurdert og håndtert på en systematisk måte, uten at målsettingen skal være å fremme ESG-egenskaper, eller ha dette som hovedmål.

Enkeltaksjer: Bærekraft er en integrert del av vår investeringsprosess ved investering i enkeltaksjer. Ved å ha en konsentrert portefølje har vi mulighet til å følge selskapene tett og gjøre en kontinuerlig vurdering. Basert på ESG-analyser, justerer vi for eksempel fremtidig inntjening, fremtidig nedskrivning av eiendelenes verdi og/eller endrer risikopremien som vi benytter i våre investeringsanalyser. Dersom vi anser bærekraftsrisikoen for å være for stor og/eller selskapene ikke jobber aktivt med å redusere den vil vi unngå å investere i selskapet. Gjennom våre datasystemer skal vi sette en minimums-score ift ESG for selskaper vi investerer i.

PAI-erklæring (Principal Adverse Impacts) AlphaSpar tar per i dag ikke hensyn til de viktigste negative konsekvensene av investeringsbeslutninger på bærekraftsfaktorer (PAI), jf. SFDR artikkel 4. Begrunnelsen er at våre modellporteføljer ikke er konstruert for dette formålet, og vi har begrenset tilgang på pålitelige data. Vi vurderer løpende hvorvidt dette skal endres.

Vi tar hensyn til negative effekter i våre investeringer i hovedsak gjennom bruk av ekskluderinger. Vi ekskluderer selskaper som bryter med internasjonale normer eller som produserer/videreformidler produkter med uheldige karakteristika. Dette omfatter blant annet selskaper med stor negativ klima- og miljøpåvirkning, selskaper som bryter med folkeretten/menneskerettigheter eller selskaper der det er identifisert problemstillinger knyttet til korrupsjon og/eller økonomisk kriminalitet. Vi ønsker å følge ekskluderingslisten fra Finansdepartementet utarbeidet for Oljefondet (NBIM). Disse er basert på Norges Bank etiske råd.

Aksje- og rentefond: Ved valg av aksje- og rentefond er vi opptatt av at fondsleverandør og forvalter har et bevisst forhold til bærekraft og har det som en del av sin investeringsbeslutning. Et av våre vurderingskriterier er at våre foretrukne fondsforvaltere har forpliktet seg til FN’s retningslinjer for ansvarlige investeringer (UN PRI). Vi ønsker å følge ekskluderingslisten fra Finansdepartementet utarbeidet for Oljefondet (NBIM). Disse er basert på Norges Bank etiske råd.